כיצד מונעים פגיעות חום?
ההגנה הטובה ביותר כנגד נזקי החום היא מניעה. יש לעקוב אחר תחזיות מזג האוויר ולהיערך בהתאם. באזור השפלה ורצועת החוף יש לשים לב לא רק לטמפרטורה אלא גם לעומס החום – מדד המשלב חום ולחות.
יצירת סביבה קרירה: בשעות השיא של החום מומלץ לשהות במקום שיש בו מיזוג אויר. זוהי הדרך הטובה ביותר לקירור הבית. למי שאין מיזוג בבית מומלץ לשהות מספר שעות במקום ציבורי ממוזג, ולצמצם את משך השהיה בחום. מאווררים גם יכולים להקל על תחושת החום, אך כאשר טמפרטורת הסביבה היא מעל 35 מעלות צלזיוס, אין ביכולתם לקרר את הגוף או להגן מפני פגיעה בריאותית. בנוסף, מומלץ בשעות החום להגיף תריסים או וילונות, כדי לצמצם את חדירת קרינת השמש, אך להשאיר את הבית מאוורר. תריסים מוגפים יכולים להוריד את חדירת החום לדירה בכ-80%. רחצה במים קרירים במקלחת או אמבטיה עוזרת בקירור הגוף. רצוי ללבוש בגדים בהירים, קלים ונוחים.
זהירות ביציאה החוצה: יש להימנע מלצאת החוצה בשעות החמות. כדאי להגביל את הפעילויות מחוץ לבית לשעות הבוקר המוקדמות או לשעות הערב. בשעות החום רצוי לנוח. מומלץ לצמצם פעילות גופנית מאומצת במזג אויר חם. אם עליכם לעשות פעילות גופנית, הקפידו לשתות במהלך הפעילות, בנוסף לשתייה היומית המומלצת, עוד 2-4 כוסות מים קרים או שתייה קלה אחרת. במידה וישנה חובה לצאת החוצה, יש להקפיד לחבוש כובע רחב שוליים, להרכיב משקפי שמש, ללבוש בגדים בהירים, קלים ונוחים ולמרוח קרם הגנה מפני השמש. כדאי לנוח לעתים קרובות במקום מוצל ויש לצמצם למינימום את השהיה והמאמץ בחום. אזהרה: לעולם אין להישאר (או להשאיר אדם אחר) ברכב חונה שחלונותיו סגורים.
אכילה ושתיה נאותה: ייש להרבות בשתית מים קרים או שתייה קלה אחרת. רצוי למעט במשקאות ממותקים, משקאות המכילים קפאין ואלכוהול. כמות השתיה הנדרשת היא 8-10 כוסות שתייה ליום – גם ללא תחושת צמא. אזהרה: אם רופא הורה, בשל בעיות בריאות, להגביל את כמות השתייה, יש להתייעץ עמו כיצד לנהוג בימים חמים.
יש להתייעץ עם הרופא המטפל במצבים הבאים: אנשים הסובלים ממחלות לב וכלי דם, השמנת יתר, מחלות כרוניות אחרות, מחלות נפש, ובעת מחלה חריפה או התייבשות. אנשים המטופלים בתרופות הפועלות על מערכת העצבים המרכזית (המוח), כגון: תרופות להרגעה, לשינה, למחלת פרקינסון, ולבעיות נפשיות מסוימות. תרופות אלו עלולות להגביר את הרגישות לפגיעה מחום.
כיצד החום משפיע על גוף האדם?
מתרחשת כאשר הגוף לא מסוגל לקרר את עצמו בסביבה החמה: מנגנון ההזעה אינו יעיל, וטמפרטורת הגוף עולה במהירות, לעתים מעל ל-41 מעלות צלזיוס בתוך רבע שעה.
במצב זה עלולה להיות פגיעה במערכת העצבים ובמערכות חיוניות אחרות בגוף. מכת חום עלולה לגרום למוות או נכות תמידית, אם לא יינתן טיפול מיידי.
הסיכון לפתח “מכת חום” גבוה יותר בגיל המבוגר, בגילאי 0 עד 4, בחולים במחלות לב וכלי דם, באנשים הסובלים מהשמנת יתר, בחולים במחלות כרוניות אחרות, במטופלים בתרופות מסוימות, ובעת מחלה חריפה או התייבשות.
העברת הנפגע במהירות לבית החולים.
מצב העלול להתפתח לאחר חשיפה לחום במשך מספר ימים בהיעדר שתיה מספקת.
הסיכון גבוה במיוחד בגיל המבוגר, באלה הסובלים מיתר לחץ דם ובאנשים שעשו מאמץ גופני בסביבה חמה.
ללא טיפול – המצב עלול להידרדר למכת חום.
מעקב אחר המצב. אם יש החמרה, כגון הקאה, ירידה בערנות או בלבול – יש לפנות מיידית לעזרה רפואית.
הסכנה הבריאותית ממזג אויר חם גדולה במיוחד אצל אנשים הסובלים מהשמנת יתר, מחלות כרוניות, מטופלים בתרופות מסוימות, בעת מחלה חריפה או במצב של חסר בנוזלים (התייבשות).
בעת גל חום יש לבקר קשישים לפחות פעם ביום, ולשים לב שאינם מפתחים סימני עייפות מחום או מכת חום.
יש לוודא שהפרטים האישיים של הקשישים (שם, כתובת, ומספר טלפון) נמצאים בידי שירותי הרווחה באזור המגורים, כדי לארגן ביקורים סדירים או לקבל סיוע במידת הצורך.
כל הכתוב באדיבות משרד הבריאות.